ג'וליאן פובר

ג'וליאן פובר (מצרפתית: Julien Faubert; נולד ב-1 באוגוסט 1983) הוא כדורגלן צרפתי המשחק בעמדת הקשר בקבוצת אטואל פראג'וס סן רפאל מהליגה הרביעית בצרפת.

קריירת מועדונים
יליד העיר לה האבר, פובר התקדם במחלקות הנוער של המועדון קאן משנת 1998, והחל את הקריירה שלו כמגן ימני. בעקבות מהירותו הגבוהה ויכולת ההגבהות שלו, הוסב לעמדת הקשר הימני. הוא ערך את הופעת הבכורה שלו בקבוצה הבוגרים של קאן בעונת 2001-2000, בגיל 18. הוא במהרה רכש לעצמו מקום של קבע בהרכב הקבוצה, ולבסוף משך את עיניהן של מועדוני ליגת העל הצרפתית. ז'ירונדן דה בורדו החתימה אותו בשנת 2004, והוא שיחק בקבוצה במהלך 96 משחקים, וגם היה שותף למשחקיה במסגרת ליגת האלופות.

ב-23 ביוני 2007, העיתון הצרפתי ל'אקיפ דיווח שפאובר על סף חתימה על סך 6.5 מיליון אירו במועדון הסקוטי גלאזגו ריינג'רס. למרות כל זאת, ב-1 ביולי, הוא הוחתם לבסוף על ידי וסטהאם יונייטד תמורת 6.1 מיליון לירות שטרלינג. הוא סבל מקרע בגיד אכילס אחרי משחק קדם העונה ב-17 ביולי, נגד המועדון הצ'כי סיגמה אולמוץ, כאשר הצפי לחזרתו לכשירות נמדד לכחצי שנה. הוא ערך את הופעת הבכורה הרשמית שלו במועדון הלונדוני בתור מחליף בשלהי המשחק הביתי נגד פולהאם ב-12 בינואר 2008. עונתו הראשונה באנגליה לוותה בפציעות מתמשכות, והוא שיחק בסך הכל ב-8 משחקים בכל המסגרות עבור וסטהאם יונייטד.

פובר קיבל אישור לנהל משא ומתן עם ריאל מדריד ב-30 בינואר 2009, כאשר המעבר שלו לספרד בוצע יום אחד בלבד לאחר מכן, לאחר שחתם על חוזה השאלה עד סוף עונת 2008-2009, תמורת סכום של 1.5 מיליון פאונד עם אופציה לרכישתו על ידי ריאל בתום החוזה. פובר שיחק את משחקו הראשון עבור המועדון הספרדי ב-7 בפברואר 2009, בניצחון 1-0 נגד ראסינג סנטנדר. לבסוף ריאל מדריד החליטה שלא לרכוש אותו, והוא חזר לווסטהאם.

ב-27 ביוני 2012 חתם לשלוש שנים באלאזיספור הטורקית לשלוש שנים. לאחר חצי עונה בטורקיה חתם בבורדו הצרפתית ובמדיה שיחק עד תום עונת . ב-17 בינואר 2017 חתם באינטר טורקו הפינית.

בינואר 2018 חתם בבורנאו מליגת העל האינדונזית.

קריירה בינלאומית
פובר ערך את הופעת הבכורה עבור נבחרת צרפת ב-16 באוגוסט 2006, במשחק נגד בוסניה והרצגובינה. הוא לבש את החולצה מספר 10, והפך לשחקן הראשון שמשחק תחת מספר זה מאז פרישתו של זינדין זידאן. הוא חתם את הופעת הבכורה שלו בזכות שער ניצחון שכבש בדקה האחרונה של המשחק, וחתם על תוצאת המשחק 2-1 עבור נבחרתו.

מאחר שפובר ערך רק הופעה אחת בנבחרת שהיא לא במסגרת רשמית, על פי חוקי פיפ"א הוא רשאי לייצג נבחרת אחרת. באוקטובר  ערך את הופעת הבכורה שלו בנבחרת מרטיניק בתיקו 1-1 נגד  במסגרת מוקדמות גביע האיים הקריבים בו גם כבש את שער הבכורה שלו בנבחרת.

קישורים חיצוניים

 דף השחקן באתר התאחדות הכדורגל הצרפתית

כדורגלנים מרטיניקים
מגני כדורגל צרפתים
כדורגלנים צרפתים
מגני כדורגל מרטיניקים
קשרי כדורגל צרפתים
קשרי כדורגל מרטיניקים
כדורגלני קאן
כדורגלני בורדו
כדורגלני וסטהאם יונייטד
כדורגלני ריאל מדריד
כדורגלני אלאזיספור
כדורגלני קילמרנוק
כדורגלני נבחרת צרפת
צרפתים ממוצא מרטיניקי
מתאסלמים צרפתים
כדורגלני נבחרת מרטיניק
מרטיניקים שנולדו ב-1983
צרפתים שנולדו ב-1983